Dekonstruktsioon on termin, mida on raske defineerida. Tegelikult trotsib see definitsiooni - kui mitte muul põhjusel, siis tänu sellele, et Derrida on selle termini defineerimisele ise kavalasti takistusi teinud. Dekonstruktsiooni kese on keelega tegelemine. Teatud mõttes tähendab see kõike, mille kohta Derrida ütles, et ta seda ei ole. Seega hõlmab dekonstruktsioon teatud filosoofilisi või filoloogilisi eeldusi  selleks, et asuda rünnakule logotsentrismi vastu, mida mõistetakse kui eeldust, et miski asub veel meie keelemärkide süsteemi taga, millele me kirjutised võiksid viidata, et tõestada endi õigust olla autentsed väited. Derrida peamine eesmärk on vabastada meid logotsentrismist, näidates selge joone tõmbamise võimatust reaalsuse ja meie keeleliste representatsioonide vahele. Tekst pakub alati edasisi ühendusi, võrdlusi ning kontekste ja omab järelikult alati potentsiaali luua järgnevaid tähendusi.